**မြို့​ကြီး​ကို​စွန့်​ခွာ​သူ​များ​ကို ရည်​စူး​ပါ​သည်**

မူ​ပိုင်​ခွင့်

@ Adrian Ebens, 2018

ပ အ​ကြိမ်​ပုံ​နှိပ်​ခြင်း 2018

ISBN: 987-0-6482290-4-9

စာ​ရေး​သူက ပ​ဓာ​နအ​ထူး​ထား​ချင်​တဲ့ ကျမ်း​ချက်​များ​ကို စာ​လုံး​အ​နက်​ရေး​ထား​တာ​ကို အ​မှတ်​ထား​ပါ။

အ​ထူး​အ​ကဲ​မ​ရှိ​ပါက ကျမ်း​ကိုး​များ​သည် New King James ယူ​ထား​ပါ​သည်။

NLT ဆို​သည်​မှာ New Living Translation မှ ယူ​ခြင်း​ဖြစ်၏။

NIV ဆို​သည်​မှာ New International Version မှ ယူ​ခြင်း​ဖြစ်၏။

NirV ဆို​သည်​မှာ New International Reader’s Version မှ ယူ​ခြင်း​ဖြစ်၏။

Website မှ​ယူ​သ​ည့်အား​လုံး​သည် ၂၀၂၀ ဒီ​ဇင်​ဘာ​အ​ထိ သစ်​ဆန်း၏။

Father of Love ပုံ​နှိပ်​တိုက်​မှ​ထုတ်​ဝေ​သ​ည့် ​ဤ​စာအုပ်​ပါ စာအုပ်အား​လုံး fatheroflove.info website ​၌​ ရ​နိုင်​ပြီး [adrian@life-matters.org](mailto:adrian@life-matters.org) သို့ email ဖြင့် မှာ​ယူ​နိုင်​ပါ​သည်။

ISBN:978-0-6488114-6-6

ဤ​စာအုပ်​ကို

Adrian Ebens က ရေး​သား

Lorelle Ebens က စာ​ပြင်

Shane Winfield/ Advent Design က မျက်​နှာ​ဖုံး​ဒီ​ဇိုင်း​ဆွဲ

iStockphoto က မျက်​နှာ​ဖုံး​ဓာတ်​ပုံ စီ​စဉ်​ကြ​ပါ​သည်။

Australia ​၌​ ပုံ​နှိပ်​သည်။

**အ​ခန်း ၁**

# **စိတ်​ကူး​နှင့်​ရူး​ခြင်း**

လေ​သ​န့်​သ​န့်​ကို ပြင်း​ပြင်း​ရှူ​လိုက်​ရ​တာ​ဟာ အ​လွန်​နေ​ရ​ကောင်း​ပါ​တယ်။ မြို့​နဲ့​ဝေး​လာ​ခဲ့​ပြီး Vcitoria တောင် ခါး​လည်​လောက်​ရောက်​တဲ့​အ​ခါ မြို့​က​နေ ဖြစ်​နိုင်သ​၍​ ပြန်​နိုင်​သ​လောက် ထွက်​လာ​ခဲ့​ကြ​တဲ့ Maatan နဲ့ Stella တို့​ဟာ အ​သွား​နှုန်း​ကို ထိန်း​လိုက်​ပါ​တယ်။

Maatan’ မိန်းမ Stella က “တောင်​ထိပ်​ရောက်​ဖို့ ငါ​တို့​ဘယ်​လောက် ထပ်​သွားရ​ဦး​မှာ​လည်း။”

Maatan က “နောက် (၂) နာ​ရီ​လောက်​ဆို တောင်​ထိပ်​ရောက်​နိုင်​မယ်​ထင်​တယ်” ဆို​ပြီး မြို့​ထဲ​က​နေ အံ့​ချီး​စွာ ထွက်​နိုင်​ခဲ့​လို့ ကျေး​ဇူး​တော်​သီ​ချင်း​ကို စ​ပြီး​ဆို​ပါ​တယ်။ Stella လည်း ကူ​ဆို​ပြီး သူ​တို့​လွတ်​မြောက်​နိုင်​ခြင်း​အ​တွက် ကောင်း​ကင်​ဘုံ​မှာ​ရှိ​တဲ့ ဘု​ရား​သ​ခင်​ကို ထော​ပ​နာ​ပြု​ကြ​ပါ​တယ်။

တောင်​ထိပ်​နီး​လာ​တဲ့​အ​ခါ ပို​ပြီး​မတ်​စောက်​လာ​ပါ​တယ်။ Maatan နဲ့ Stella လည်း အား​ပို​စိုက်​ရ​လို့ ဟော​ဟဲ​ဖြစ်​လာ​ပါ​တယ်။ နီး​ပြီ​မှန်း​သိ​ခြင်းက သူ​တို့​ကို အား​ဖြစ်​စေ​ပါ​တယ်။

Victoria တောင်​ထိပ်​ရောက်​တဲ့​အ​ခါ ချို​င့်​ဝှမ်း​မှာ​ရှိ​တဲ့​မြို့​ကို ရှု​ကြ​ပါ​တယ်။ ပြ​ဿ​နာ​ရဲ့​ပ​မာ​ဏ​ဟာ သူ​တို့​ရှေ့​မှာ ရှင်း​ရှင်း​ကို​တွေ့​ရ​ပါ​တယ်။ မြို့​ကို ဧ​ရာမ မ​ဟာ​ဓာတ်အား ပင်​မ​တိုင် (၅) တိုင် ပတ်​စိုက်​ထား​ပါ​တယ်။ အဲ​ဒီ​တိုင် (၅) တိုင်က လျှပ်​စီးတံ​တိုင်း​ဖြစ်​စေ​ပြီး မြို့​ပတ်​ပတ်​လည်​ကို စည်း​သား​ပါ​တယ်။ ဒီ​စ​နစ်က မြို့​ကို အ​ပြင်​ရန်​က​နေ ကာ​ကွယ်​ပေး​ဖို့ ဒီ​ဇိုင်း​ဆွဲ​ထား​တာ​ပါ။ ဒါ​ပေ​သိ မြို့​သား​တွေက မ​သိ​ကြ​သေး​ပါ​ဘူး။ လျှပ်​စစ်​တံ​တိုင်း​ဟာ မြို့​နေ​လူ​ထု​ကို မြို့​ထဲ​မှာ​ဘဲ​ပိတ်​ဖို့ ကြံ​ထား​တာ​ပါ။

Maatan ဟာ လွတ်​မြောက်​မှု​အ​သစ် တွေ့​ခဲ့​ရ​လို့ ပီ​တိ​ဖြစ် ကျေး​ဇူး​တင်​မ​ဆုံး​ဖြစ်​တဲ့​နောက် မြို့​ရဲ့​စည်း​ကို ပြန်​သွား​ပြီး လူ​တစ်​ချို့​ကို သူ​တို့​နေ​ဖို့ ရုတ်း​ထွက်​ဖို့ အား​ပေး​လို​စိတ် တစ်​ဖွား​ဖွား​ပေါ်​ခဲ့​ပါ​တယ်။ အ​ရင်​လုပ်​ရ​မှာ​ကို အ​ရင်​လုပ်​ရ​တာ​ပေါ့။ သူ​တို့​လည်း တောင်​ထိပ်​စမ်း​နား​မှာ စ​တဲ​ချ​လိုက်​ပါ​တယ်။ Maatan ဟာ အိမ်​ဆောက်​ပြီး​ရင် နောက်​နေ့​မ​နက်​မှာ မြို့​ပြည်​လ​ည့်​ဖို့ ပိုင်း​ဖြတ်​ထား​ပါ​တယ်။

Maatan နဲ့ Stella တို့​ဟာ မီး​ပုံ​နား​မှာ အ​တူ​ထိုင်​ပြီး Constance မြို့​က​နေ လွတ်​မြောက်​နိုင်​တဲ့​အ​တွက် ကောင်း​ကင်​ဘုံ​ရှိ ခ​မည်း​တော်​နဲ့ သူ့​ရဲ့​သား​တော်​အ​ပေါ် ချီး​မွမ်း​သီ​ချင်း ကြူး​ကြ​ပါ​တယ်။ ရုန်း​ထွက်​ခဲ့​ရ​ပုံက တစ်​စုံ​တစ်​ယောက် စိတ်​ကူး​ကြည့်​တာ​ထက် ရှုပ်​ထွေး​ပါ​တယ်။ ကောင်း​ကင်က ကြယ်​တွေ​ကို ကြည့်​ကြ​တဲ့​အ​ခါ သူ​တို့​ကို မြို့​ထဲ​က​နေ​လွတ်အောင် လမ်း​ပြ​ပေး​မ​ယ့် ခ​မည်း​တော်​ဘု​ရား​ကို Maatan က ယုံ​ကြည်အား​ကိုး၊ Stella က သူ့​ကို ကျေး​ဇူး​တင်​နေ​ပါ​တယ်။ သူ​မ​က မြို့​ကို ဘယ်​လို​ပြန်​သွား​ရ​မ​လဲ​ဆို​တာ​ကို အ​ကြံ​ပေး​ပါ​တယ်။

“အ​နည်း​ဆုံး​တော့ ငါ​တို့ သူ​တို့​ကို ကယ်​ရ​မှာ​ပဲ။ ထွက်​လမ်း​ကို ငါ​တို့​က​သိ​နေ​ပြီ​ဘဲ” လို့ Maatan က​ပြော​ပါ​တယ်။ နည်း​နည်း​ပဲ​ဉာဏ်​ပေါက်​ပေ​မ​ယ့် Stella က​တော့ Maatan အ​ကြံ​ကို​ယုံ​ပြီး သူ့​ကိုယ်​သူ​လည်း ဘု​ရား​လက်​ထဲ​အပ်​ထား​ပါ​တယ်။

အိပ်​စက်​အ​နား​ယူ၊ နံ​နက်​ခင်း​စာ​စား​အ​ပြီး အ​လုပ်​စ​ပါ​တော့​တယ်။ အ​ဆင်းက အ​တက်​ထက် အ​များ​ကြီး​ခ​ရီး​ရောက်​ပါ​တယ်။ မြို့​ကာ​စည်း​နား​ရောက်​တဲ့​အ​ခါ​မှာ​တော့ လျှပ်​စီး​က​နေ​ထွက်​တဲ့​အ​သံ တ​ဝီ​ဝီ​ကို ကြား​ရ​ပါ​တယ်။ သ​တိ​မ​မူ​ရင်​တော့ မ​ကြား​နိုင်​လောက်​တဲ့ အ​သံ​ပါ။

လျှပ်​စစ်​တိုင်​နဲ့​နီး​လာ​တဲ့​အ​ခါ Maatan ဟာ မော​သ​လို​လို​ဖြစ်​ခဲ့​ပါ​တယ်။ လျှပ်​စီး​ရဲ့​ကြိမ်​နှုန်း Victoria တောင်​ပေါ်​က​ထက် ပို​နိ​မ့်​ပါ​တယ်။ Stella က​တော့ “ထာ​ဝ​ရ​ဘု​ရား​သည် ငါ​၏​ သိုး​ထိန်း​ဖြစ်​တော်​မူ၏​။ ငါ​သည် ဆင်း​ရဲ​မ​ခံရ။” ကို အ​ထပ်​ထပ်​ရွတ်​ဆို​ပြီး “နင်​ဘာ​လုပ်​မယ် စိတ်​ကူး​လဲ Maatan” လို့ မေး​ပါ​တယ်။ Maatan က “Stella ရေ ဆု​တောင်းရ​အောင်။” “ကောင်း​ကင်​ဘုံ​မှာ​ရှိ​တော်​မူ​တဲ့ အ​ဖ​ဘု​ရား၊ မြို့​နေ​လူ​ထု​ဆီ‌ရောက်​နိုင်​ဖို့ ကျွန်ုပ်​တို့​ကို စောင်မ,တောင်​မူ​ပါ။ ကောင်း​ကင်​တ​မန်​များ​ကို စေ​လွှတ်​ပေး​တော်​မူ​ပါ။ သ​ခင်​ယေ​ရှု​၏​ နာ​မ​တော်​ဖြင့် ဆု​တောင်း​ပါ​၏​ဘု​ရား။ အာ​မင်။”

တစ်​ခ​ဏအ​တွင်း​မှာ စည်း​ရိုး​တစ်​ဖက်က လူ​တစ်​ယောက်​ကို သ​တိ​ထား​မိ​ပါ​တယ်။ Maatan နဲ့ Stella က သူ​တို့​ဆီ​လာ​ဖို့ လက်​ယမ်း​ပြ​ပါ​တယ်။ အဲ​ဒီ​လူက သ​တိ​မ​ထား​မိ​ဘဲ သူ့​လမ်း​ကို ဆက်​လျှောက်​ပါ​တယ်။ Maatan က​လည်း ပို​ပြီး​ကြိုး​စား​ပါ​တယ်။ အဲ​ဒါ​နဲ့​ဘဲ အဲ​ဒီ​လူက သူ​တို့​ကို တွေ့​သွား​ပါ​တယ်။ သူက သူ​တို့​ကို မေး​ခွန်း​တွေ​နဲ့​ကြည့်​ခဲ့​ပြီး ဉာဏ်​ပေါက်​သွား​ပါ​တယ်။ သူ​လည်း လှည့်​ပြေး​ပြီး လူ​တစ်​ချို့​နဲ့ ပြန်​ရောက်​လာ​ပါ​တယ်။

Maatan နဲ့ Stella က သူ​တို့​ကို ပို​ပြီး​နီး​အောင်​လာ​ဖို့ အ​ချက်​ပြ​ပါ​တယ်။ ဟို​လူ​တွေ​လည်း သူ​တို့​ရဲ​သ​လောက်​အ​ထိ ကပ်​လာ​ပါ​တယ်။ Maatan က “ငါ့​အ​သံ​ကြား​ရ​လား​ဟေ့။” တစ်​ယောက်က သူ့​လက်​ကို နား​နား​ကပ်​ပြီး နား​ထောင်​ပေ​မ​ယ့် သူ​က​မ​ကြား​နိုင်​ပါ​ဘူး။

သူ​တို့​ထဲ​က​တစ်​ယောက်က စ​ပြီး​ရီ​ပါ​တယ်။ Maatan နဲ့ Stella တို့​ရဲ့ ကြိုး​ပမ်း​မှု​ကို​ကြည့်​နေ​ရင်း​နဲ့ စိတ်​တို​လာ​ပါ​တယ်။ “ဒီ​လူ​တွေ​ဟာ အ​ရူး​ပါ​ကွာ။ ပြော​စ​ရာ​ဘာ​မှ​မ​ရှိ​ဘဲ လက်​ချည်း​လိုက်​ဝှေ့​ယမ်း​နေ​တယ်။ ဒါ​မျိုး​တွေ ဝ,နေ​ပြီ။” အဲ​ဒီ​လို​နဲ့ အဲ​ဒီ​လူ​ဟာ ပြန်​လှည့်​သွား​ပါ​တယ်။ ကျန်​တဲ့​လူ​တွေ​လည်း အဲ​ဒီ​လူ​နောက်​ကို ပြန်​လိုက်​သွား​ကြ​ပါ​တယ်။ Maatan က “ပြန်​လာ​ပါဦး” လို့ အော်​ခေါ်​ပေ​မဲ့ အ​လ​ကား​ပါ​ဘဲ။

Stella က “ဒါ​ဟာ မ​ဟာ​လျှပ်​စစ်​တိုင်​နဲ့ ပတ်​ကို​ပတ်​သက်​ရ​မယ်” လို့ တွက်​နေ​ပါ​တယ်။ “ဒီ​တိုင်​တွေက သူ​တို့​နဲ့ ဆက်​သွယ်​လို့​မ​ရ​အောင် တား​နေ​တယ်။” Maatan ဟာ ဟို​လူ​တွေ​နဲ့ စ​ကား​ပြော​နိုင်​ဖို့ အ​လီ​လီ​ကြိုး​စား​နေ​ပေ​မ​ယ့် ဟို​လူ​တွေက သူ​နဲ့​မ​ပတ်​သက်​နိုင် (သို့) မ​ပတ်​သက်​ချင်​ကြ​ပါ​ဘူး။ အ​ဆုံး​မှာ​တော့ Maatan ဟာ ဒူး​ထောက်​ပြီး ဘု​ရား​တ​ခဲ့​ပါ​တယ်။

“သူ​တို့ ကျွန်​တော့်​အ​သံ​မ​ကြား​နိုင်​ကြ​ဘူး၊ သူ​တို့ ကျွန်​တော့်​အ​သံ​မ​ကြား​နိုင်​ကြ​ဘူး။ သူ​တို့​ဟာ မြို့​ထဲ​မှာ ပိတ်​မိ​နေ​ပါတယ်”

**အ​ခန်း ၂**

# **ငါ အ​လုပ်​ရ​ပြီ**

Constance မြို့၊ ၁၉၉၃

Maatan ဟာ လ​န့်​နိုး​လာ​ပါ​တယ်။ “ငါ​ဘယ်​ရောက်​နေ​တာ​လဲ” လို့ စဉ်း​စား​ပါ​တယ်။ ဗ​ဟို​စီး​ပွား​ရေး​ဇုံ​ကို သွား​နေ​တဲ့ ရ​ထား​ရဲ့​ပြ​တင်း​ပေါက်​ကို နေ​အ​လင်း​တန်းက ထိုး​ဖောက်​ဝင်​နေ​ပါ​တယ်။ Maatan ဟာ သူ့​ရဲ့​အိပ်​မက်​ကြော​င့် သူ့​နှ​လုံး​ဟာ အ​ခုန်​မြန်​ပြီး ‌‌‌​ဪ​, ငါ အိပ်​ပျော်​သွား​တာ​ပဲ​လို့ စဉ်း​စား​ခန်း ဝင်​ခဲ့​ပါ​တယ်။

Maatan နဲ့ Stella ဟာ မ​ကြာ​ခင်​နှစ်​များ​မှာ ဘွဲ့​ကိုယ်​စီ ရ​ခဲ့​ကြ​ပါ​တယ်။ Stella က သူ​နာ​ပြု​တန်း လုပ်​ချင်​ပေ​မ​ယ့် Maatan ဟာ အ​နား​ယူ​ချင်​သေး​ပါ​တယ်။ သူ​တို့​ဟာ အ​သက် (၃၀) တန်း​နား နီး​လာ​ခဲ့​အ​ခါ က​လေး​လို​ချင်၊ ပုံ​မှန်​ဝင်​ငွေ​တွေ ရှေ့​ရှု​လာ​ပါ​တယ်။ Maatan က​တော့ မြို့​ထဲက လူ​မှု​ရေး​ကူ​ညီ​မှု​အ​သင်း​မှာ အ​လုပ်​ဝင်​ဖို့ အင်​တာ​ဗျူး​ဖြေ​ဖို့ သွား​နေ​တာ​ပါ။ သူ​က​တော့ ဘူ​တာ​ရောက်​တဲ့​အ​ထိ သူ့​ရဲ့​အိပ်​မက်​ကို အ​ထူး​အ​ဆန်း​ဖြစ်​နေ​ပါ​တယ်။

အိပ်​မက်​ထဲက တောင်​ပေါ်​ရှု​ခင်း​နဲ့ မိုး​မျှော်​တိုက်​တွေ​ရဲ့ မှောင်​မဲ​တဲ့​အ​ရိပ်​တွေက တစ်​ဘာ​သာ​ခြား​လို့ နေ​ပါ​တယ်။ Maatan က မြို့​ကြီး​ရဲ့ ဆူ​ညံသံ၊ လေ​ထုစ်​ညစ်​ညမ်း​မှု​တွေ​ကို အ​သား​မ​ကျ ဖြစ်​ရ​ပါ​တယ်။ ခ​ရစ်​ယာန်​အ​ဖွဲ့​အ​စည်း​တစ်​ခု​မှာ အ​လုပ်​ရ​နိုင်​ခွင့်​ဟာ မြို့​ရဲ့​ကျဉ်း​ကြပ်​မှု​က​နေ ရုန်း​ထွက်​ချင်​တဲ့ သူ့​ရဲ့​ဆ​န္ဒ​ဟာ လွန်​ဆွဲ​လျက်​ရှိ​ပါ​တယ်။

“၁၃ လမ်း​နဲ့ လမ်း​မ​ကြီး (၇) ထော​င့်​ကို ရောက်​ပြီ။ ဟုတ်​ပြီ။ ဒီ​နေ​ရာ​ပဲ။ Maatan ဟာ မက်​သို​ဒစ်​အ​သင်း​တော်​မှာ အ​လုပ်​လာ​လျှောက်​တာ​ပါ။ ဒီ​အ​သင်း​တော်​ဟာ မ​ရှိ​ဆင်း​ရဲ​သား​တွေ​ကို က​ဏ္ဍအ​များ​ကြီး​နဲ့ ပံ့​ပိုး​ပေး​ပါ​တယ်။ ဒီ​အ​သင်း​တော်က ဘတ်​ဂျက်​ကို စီ​မံ​ပေး​မ​ယ့်၊ အ​ဖွဲ့​အ​စည်း​အ​တွက် ကုန်​ကျငွေ​တွေ​တွက်​ပေး​မ​ယ့် ကွန်​ပျူ​တာ​ပ​ညာ​ရှင်/ စာ​ရင်း​ကိုင်​ပ​ညာ​ရှင်​တွေ​ကို ရှာ​နေ​ပါ​တယ်။

Maatan ဟာ မန်​နေ​ဂျာ​ကို​စော​င့်​ရင်း​နဲ့ (၅) ထပ်​မြောက်​က​နေ အောက်​ကို​ကြည့်​တဲ့​အ​ခါ​မှာ အ​နား​မှာ​ရှိ​တဲ့ မြစ်​ပေါ်​မှာ နေ​အ​လင်း​တန်း ပျိုး​ပျိုး​ထ​နေ​တာ​ကို တွေ့​ရ​ပါ​တယ်။ “မာ​တင်၊ ကျွန်​တော့​နာ​မည်က ဒေ​ဗစ်​ပါ။ ခင်​ဗျား​ကို​တွေ့​ရ​တာ ဝမ်း​သာ​ပါ​တယ်။ ရုံး​ခန်း​ထဲ​ကြွ​ပါ။ ဪ​၊ ခင်​ဗျား​နာ​မည်က အ​မှန်​တော့ Maatan ကိုး၊ ကျွန်​တော်​ခေါ်​တာ ပီ​ရဲ့​လား​ခင်​ဗျား။”

“အ​မြန်​ခေါ်​ရင် မာ​တင်​ဖြစ်​ခါ​နီး​ပါ​ဘဲ” ဆို​ပြီး နှစ်​ယောက်​သား​ရီ​ကျ​ပါ​တယ်။

“Mataan ဆို​တဲ့​နာ​မည်​ဟာ အ​ဆန်း​ပဲ​ခင်​ဗျ - ဒီ​နာ​မည်​မျိုး မ​ကြား​ဖူး​သေး​ဘူး။”

“ကျွန်​တော့​အ​ဖေက ဒီ​လို​မှည့်​ပေး​ခဲ့​တာ။ ‌ဟေ​ဗြဲ​ဝေါ​ဟာ​ရ​နှစ်​လုံး​ကို ပေါင်း​ထား​တာ။ Maayan အ​ဓိပ္ပာယ်က စမ်း​ချောင်း၊ Nathan အ​ဓိပ္ပာယ်က လက်​ဆောင်ပါ။

ဒေး​ဗစ်က “ဒါ​ဆို ခင်​ဗျား​ဟာ ဂျူး​လား - Maatan”

Maatan က “မ​ဟုတ်​ပါ​ဘူး။ ဒါ​ပေ​မ​ယ့် ဂျူး​တွေ​လို ဥ​ပုသ်​စော​င့်​ပါ​တယ်။” လို့ ရဲ​ရဲ​ဖြေ​လိုက်​ပါ​တယ်။

ဒီ​လို​နဲ့ (၂) မိ​နစ်​လောက် စ​ကား​ပြော​ဖြစ်​သွား​ပြီး ဒေး​ဗစ်က “ခင်​ဗျား​ဟာ ဒီ​အ​လုပ်​အ​တွက် လူ​မှန်​နေ​ရာ​မှန်​ဖြစ်​သ​လဲ” လို့ မေး​ပါ​တယ်။

“ကျွန်​တော်​တတ်​ထား​တာ​တွေ​နဲ့ လူ​တွေ​ကို ကူ​ညီ​ချင်​လို့​ပါ။ ခင်​ဗျား​တို့​အ​ဖွဲ့​အ​စည်း​ဟာ မြို့​ထဲ​မှာ အ​လုပ်​ကောင်း​ကောင်း လုပ်​ပေး​ပါ​တယ်။ အ​ဝတ်​ဘီ​ဒို၊ မီး​ဖို​ချောင်​ခန်း​တွေ မြို့​အ​ရှေ့​ပိုင်း​ရပ်​ကွက်​တွေ​မှာ လုပ်​ပေး​တာ​တွေ ကျွန်​တော်​တွေ့​ပြီး​ပါ​ပြီ။”

“ဪ​၊ ခင်​ဗျားက ဒါ​တွေ​ကို သိ​ပြီး​သား​ပေါ့” လို့ ဒေး​ဗစ်က သ​ဘော​တွေ့​တွေ ပြန်​မေး​ပါ​တယ်။

“မှန်​ပါ​တယ်။ ကျွန်​တော့်​ရဲ့​ကျွမ်း​ကျင်​မှုက ခင်​ဗျား​ရဲ့​အ​လုပ်​ကို ကောင်း​ကောင်းပံ့​ပို့​ပေး​မယ်​လို့ ကျွန်​တော်​ထင်​ပါ​တယ်။

မေး​ခွန်း​အ​ချို့​မေး​အ​ပြီး​မှာ ဒေး​ဗစ်က Maatan ကို​ကြည့်​ပြီး “Maatan, ခင်​ဗျား​ဟာ ပြည့်​စုံ​ပါ​တယ်။ ဘယ်​တော့​အ​လုပ် စ​နိုင်​မယ်​ထင်​ပါ​သ​လဲ။”

“တ​နင်္လာ​နေ့​က​နေ စ​လို့​ရ​ပါ​ပြီ။ တောင်း​ဆို​စ​ရာ​တစ်​ခု​တော့ ရှိ​ပါ​တယ်။ ဆောင်း​တွင်း​ပိုင်း​ကျ​ရင် သော​ကြာ​နေ့​တွေ​မှာ ဥ​ပုသ်​နေ့​ရောက်​လာ​တော့ (၂) နာ​ရီ အ​လုပ်​စော​သိမ်း​ဖို့ လို​ပါ​တယ်။ အဲ​ဒီ​နေ့​ရဲ့ အ​လုပ်​ကို အ​စား​ပြန်​ဖြည့်​ပေး​ပါ့​မယ်။ အဲ​ဒါ​အ​ဆင်​ပြေ​ပါ​သ​လား” လို့ ဆို​ပါ​တယ်။

ဒေး​ဗစ်​လည်း တွေ​တွေ​ဝေ‌ဝေ​နဲ့ “ဖြစ်​နိုင်​လောက်​မှာ​ပါ” ဆို​ပြီး နှစ်​ယောက်​သား လက်​ဆွဲ​နှုတ်​ဆက်​ပြီး Maatan လည်း အိမ်​ပြန်​လာ​ပါ​တယ်။

Maatan လည်း ဓာတ်​လှေ​ခါး​ဆီ​သွား​ရင်း “ဘု​ရား​နာ​မ​ကို ချီး​မွမ်း​ပါ​တယ်” လို့ ဆို​ပါ​တယ်။ ဘူ​တာ​ကို အ​ပြေး​သွား​ပြီး Stella ကို “ငါ​အ​လုပ်​ရ​ပြီ။ တ​နင်္လာ​နေ့ အ​လုပ်​စ​ဝင်​မှာ” လို့ ဖုန်း​လှမ်း​ဆက်​ပါ​တယ်။

“န​င့်​အ​တွက်​ဝမ်း​သာ​ပေး​ပါ​တယ်။ ဘု​ရားက ငါ​တို့​ဆု​ပန်​တာ​ကို အ​ဖြေ​ပေး​တာ​ပဲ​ပေါ့။ သူ​တို့​အ​တွက် နင် ကောင်း​ကောင်း​လုပ်​ပေး​မယ်​မှန်း ငါ​သိ​ပါ​တယ်။”

“ဝမ်း​သာ​ပါ​တယ်။ ဒါ​လင်​ရေ။ ငါ​တို့​မှာ ကျေး​ဇူး​တင်​စ​ရာ အ​များ​ကြီး​ပါ​ပဲ။ အိမ်​ပြန်​ရောက်​ရင် ပွဲ​တည်ရ​အောင်။ ဘာ​များ စား​ချင်​ပါ​သ​လဲ” လို့ Maatan က မေး​ပါ​တယ်။

Stella က “ထိုင်း​စာ​စား​မယ်”

“ကောင်း​ပြီ၊ မ​ကြာ​ခင်​တွေ့​ကြ​မယ်”

Hawthorne ဆင်​ခြေ​ဖုံး​ကို​ပြန်​ဖို့က ရ​ထား​နဲ့ (၂) နာ​ရီ​လောက် စီး​ရ​ပါ​တယ်။ Maatan က လမ်း​မှာ​ဖတ်​ဖို့ သ​တင်း​စာ​ဝယ်​ပါ​တယ်။ ခေါင်း​စီး​မှာ “အ​လင်း​တန်းက အီ​ရတ်​ကို​တိုက်​ဖို့ အ​မိန်း​ပေး​ပြီ။” Maatan က “US က​တော့ အ​ခု​ဘာ​ဖြစ်​နေ​ပြီ​လဲ​မ​သိ​ဘူး” လို့ စဉ်း​စား​ခန်း​ဝင်​နေ​ပါ​တယ်။ သ​မ္မ​တ​ဟောင်း ဘု​ရှ်​ရဲ့​မိ​န့်​ခွန်း​ကို ကြား​ပြီး​နောက်​ပိုင်း​မှာ Maatan ဟာ New World Order ဝေါ​ဟာ​ရ​နဲ့​ပတ်​သက်​ပြီး သံ​သ​ယ​ပွား​ခဲ့​ပါ​တယ်။

ဒီ​လူ​တွေ အ​ရှေ့​အ​လယ်​ပိုင်း​မှာ ဘာ​လို့​စစ်​ဆက်​ခင်း​ရ​တာ​လဲ။ မူ​ဆ​လင်​တွေ​ကို ဆွ​ထား၊ င​ရဲ​ကျ​တာ​ပဲ ဖြစ်​လာ​မှာလို့ Maatan က စဉ်း​စား​ခန်း​ဝင်​နေ​ပါ​တယ်။

နောက်​ခေါင်း​စဉ်​တစ်​ခု​ကျပြန်​တော့ “တင်း​မာ​မှု​များ​ဖြစ်​ပေါ်” တဲ့။ ခ​ရစ်​ယာန်​ခေါင်း​ဆောင်​တွေက မြို့​ထဲ​တွင် Mardi Grass ဂေး​ချီ​တက်​မ​ယ့်​ပွဲ​ကို တုံ့​ပြန်​ကြ​သည်။” Maatan ဟာ ဒီ​ဆောင်း​ပါး​ကို ဖတ်​တဲ့​အ​ခါ စိတ်​ရှုပ်​ရ​ပါ​တယ်။ သူက ဒီ​ကိစ္စ​နဲ့​ပတ်​သက်​ပြီး သ​မ္မာ​ကျမ်း​စာက ဘယ်​လို​မိ​န့်​ထား​လဲ​ဆို​တာ သိ​ပေ​မ​ယ့် အ​ချို့​သော အ​သင်း​ခေါင်း​ဆောင်​များ​ရဲ့ လက်​ညိုး​ထိုး​တတ်​တဲ့ ဝ​သီ​ကို​တော့ မ​နှစ်​သက်​နိုင် ဖြစ်​နေ​ပါ​တယ်။ နောက်​စာ​မျက်​နှာ အ​နည်း​ငယ်အောက်​မှာ “စက်​ဆုပ်​စွာ​မုန်း​ခြင်း” ဆို​တဲ့​ခေါင်း​စဉ်​ကို “ဂေး​များ မ​ညှာ​မ​တာ အ​ညှင်း​ဆဲ​ခံ​ရ​ပြီး​နောက်​မှာ ကို​ယ့်​ကိုယ်​ကို သတ်​သေ​ကြ​သည်” ဆို​တဲ့​ခေါင်း​စဉ်​ငယ် တွဲ​ထား​တာ​ကို ဖတ်​လိုက်​ရ​ပါ​တယ်။ Maatan က သေ​သွား​ကြ​တဲ့ လူ​ရွယ်​တွေ​အ​တွက် ဝမ်း​နည်း​ပြီး အ​ပြစ်​ဖို့​တဲ့​အာ​ရုံ​မှာ နစ်​သွား​ပါ​တယ်။ ဘု​ရား​ပ​ညတ်​ကို ချိုး​ဖောက်​ရင် ဒီ​လို​ဖြစ်​မှာ​ပဲ​လေ၊ အ​ပြစ်​ရဲ့​အ​ခါ​ဟာ သေ​ခြင်း​ပါ လို့ မာ​တန်က တွေး​နေ​ပါ​တယ်။ ဒီ​ခံ​စား​မှု​နှစ်​မျိုး​ဟာ သူ့​သ​န္တာန်​မှာ သ​ဟ​ဇာ​တ​ဖြစ်​လို့​မ​ရ ဖြစ်​ခဲ့​ပါ​တယ်။ တစ်​ခု​ခု လို​နေ​ပါ​တယ်။ လက်​ညိုး​ထိုး​လို့​မ​ရ​တဲ့ တစ်​ခု​ခု​ပါ​ပဲ။

မာ​တန်​လည်း ဘာ​ကြော​င့်​လဲ​ဆို​တာ​ကို မ​သိ​နိုင်​ဘဲ စိတ်​ပျက်​ပြား​ပြီဂ အ​ခြား​စာ​မျက်​နှာ​ကို​လှန်​တော့ ရေ​ကူး​ဝတ်​စုံ​နဲ့ အ​မျိုး​သ​မီး​ပုံ​ကို တွေ့​ရ​ပါ​တယ်။ ပုံ​ကို​ကြာ​ကြာ​ကြည့်​ဖို့ စုံ​စမ်းခံ​ရ​ပါ​တယ်။ ဒါ​ပေ​မ​ယ့် “အ​မျိုး​သ​မီး​တစ်ဦး​ကို ကိ​လေ​သာ​စိတ်​နှင့် မ​ကြည့်ရ” ဆို​တဲ့ ပ​ညတ်​တော်​ကို အ​မှတ်​ရ​ပါ​တယ်။ အ​ဖ​ဘု​ရား ကျွန်​တော့်​ကို သ​မာ​ဓိ​မြဲအောင် မ​စ​ပါ။ သူ့​စိတ်​ဟာ အ​ညှီ​အ​ဟောက်​ပုံ​တွေ​ကို စွဲ​လန်း​နေ​တဲ့ သူ့​သူ​ငယ်​ချင်း​တွေ​ဖက် ရောက်​သွား​ပါ​တယ်။ အ​နှီ​စွဲ​လန်း​မှုက လူ့​အ​သိုင်း​အ​ဝိုင်း စာ​တိ​တိ ဖျက်​ဆီး​နေ​ပါ​တယ်။ ဒီ​ခေတ်​ဒီ​အ​ခါ​မှာ အင်​တာ​နက်က ကျယ်​ပြန့်​လာ​တော့ ရှာ​ရ​တာ​လွယ်​လွန်း​နေ​ပါ​တယ်။ ခင်​ဗျား​ရဲ့ ဆ​န္ဒ​ရှိ​တာ​တွေ ဒေါင်း​လုပ်​ဖို့ အိမ်​ပြင်​ထွက်​စ​ရာ​မ​လို​ပါ​ဘူး။ Maatan က အိမ်​ထောင်​ရေး​ကို ဖျက်​ဆီး​တဲ့ သ​ကာ​မွှန်း​ထောင်​ချောက်​က​နေ ရှောင်​နိုင်​ဖို့ အ​စဉ်​ဆု​တောင်း​ပါ​တယ်။ အ​ဖ​ဘု​ရား ကျွန်ုပ်​သည် မြို့​ကြီး​က​နေ အ​မှန်​ထွက်​သွား​လို​ပါ​တယ်။ အ​ခု​မှာ​တော့ ဒီ​အ​လုပ်​ကို​ရ​ပါ​တယ်။ သ​မာ​ဓိ​မြဲ​ပြီး အ​ဖ​ဆီ​မှာ ပျော်​မွေ့​တတ်​ဖို့ မ,စ​တော်​မူ​ပါ။ ခင်​ဗျား​နဲ့ Stella ကို မ​နစ်​နာ​စေ​ဖို့ မ,စ​တော်​မူ​ပါ။

Maatan က စာ​ဖတ်​တာ တော်​လောက်​ပြီ။ ဒီ​နေ့​ရ​တဲ့​ကောင်း​ချီး​နဲ့ ပွဲ​တည်​ရ​မ​ယ့်​အ​ကြောင်း စဉ်း​စား​သ​င့်​ပြီ။ ဘု​ရား​ဟာ ငါ​တို့​အ​ပေါ် ကောင်း​ခဲ့​တယ်။

|  |  |  |  |
| --- | --- | --- | --- |
| Fd |  | ါိုူ်ါ | ိူု်ို |
| ိုြ်ို | ု်ြိ်ု | ်ုြို | ုြ်ု |
| ်ုြ | ု်ြ | ု်ျြ | ု်ု |
| ျြ်ု | ျြ်ု | ်ြု | ျြ် |
|  |  | ရသလားလို့ | သိချင် |